निरसा में पकड़ाया ~2.60 लाख का गांजा, दो धराए
पुलिस नकदी सहित 74 किलो गांजा किया जब्त
भास्करन्यूज|निरसा
पुलिसने गांजा तस्करी में संलिप्त दो आरोपी सहित 74 किलो गांजा को जब्त करने में सफलता पाई है। पुलिस ने गुप्त सूचना के आधार पर सोमवार की रात गोपालपुरा कॉलोनी कुमारधुबी बाजार में छापेमारी कर भारी मात्रा में गांजा नकदी दस हजार रुपए जब्त किया है। जब्त गांजे की बाजार में अनुमानित मूल्य 2.60 लाख रुपए आंकी गई है। इस संबंध में ग्रामीण एसपी एचपी जनार्दनन ने मंगलवार को मीडिया को बताते हुए कहा कि छापेमारी में शामिल सभी पदाधिकारियों को सम्मानित किया जाएगा। उन्होंने कहा कि निरसा थाना प्रभारी परमेश्वर प्रसाद को गुप्त सूचना मिली कि गोपालपुरा कॉलोनी निवासी विमलेश कुमार सिंह के घर में भारी मात्रा में तस्करी का गांजा छिपाया गया है। सूचना मिलते ही थानेदार के नेतृत्व में निरसा पुलिस के दल ने जब उसके आवास पर छापेमारी की तो घर की छत पर रखे टीन के बक्से से 14 किलो गांजा बरामद किया गया। आरोपी विमलेश कुमार सिंह की निशानदेही पर पुलिस ने कुमारधुबी बाजार स्थित वाल्मीकि ओझा की दुकान घर में छापेमारी कर 60 किलो गांजा, एक डिजिटल वजन मशीन नकदी दस हजार रुपए बरामद किया। पुलिसिया पूछताछ में आरोपियों ने बताया कि बिहार ओडिशा के विभिन्न जिलों से गांजा की तस्करी की जाती है। उन स्थानों से बस के माध्यम से गांजा को निरसा कुमारधुबी में उतार उसे विभिन्न क्षेत्र में खपाया जाता था। तस्कर गांजा को आसनसोल, रानीगंज, अंडाल आदि जगहों में खपाते हैं।
hin_Deva hin_Deva awa_Deva hin_Deva